C 152/162
EL
Επίσημη Εφημερίδα της Ευρωπαϊκής Ένωσης
6.4.2022
Η ΕΟΚΕ καλεί τα κράτη μέλη να αξιοποιήσουν τις συνέργειες του Κοινωνικού Ταμείου για το Κλίμα με άλλους διαθέσιμους χρηματοδοτικούς πόρους και να το χρησιμοποιήσουν με τον πλέον αποτελεσματικό τρόπο.
Ταυτόχρονα, η θέσπιση ενός Κοινωνικού Ταμείου για το Κλίμα πρέπει να εξεταστεί στο πλαίσιο της συνολικής δέσμης προσαρμογής στον στόχο 55 %.
3.3. Η ΕΟΚΕ επισημαίνει ότι τα προβλεπόμενα μέτρα για το κλίμα και οι επιπτώσεις τους ενδέχεται να επιδεινώσουν περαιτέρω τις ήδη υφιστάμενες ανισότητες.
Η ΕΟΚΕ καλεί την Επιτροπή, το Συμβούλιο και το Κοινοβούλιο να θέσουν την αρχή της δίκαιης μετάβασης στο επίκεντρο των μέτρων μετριασμού της κλιματικής αλλαγής. 3.4.
Τα μέτρα και οι βαθμίδες μετασχηματισμού που προβλέπονται από τη δέσμη προσαρμογής στον στόχο του 55 % θα οδηγήσουν σε μαζικές αλλαγές και δεν πρέπει να παραβλέπουν την κοινωνική και οικονομική κατάσταση των επιμέρους κρατών μελών.
Διαφορετικά, θα διακυβευόταν η κοινωνική αποδοχή των μέτρων αυτών.
Σε επίπεδο κρατών μελών, τα συνοδευτικά μέτρα της δέσμης πρέπει ήδη να συζητηθούν και να εφαρμοστούν τώρα.
Για να επιτευχθεί ένας δίκαιος οικολογικός μετασχηματισμός, πρέπει να δοθεί έμφαση σε μια δίκαιη μετάβαση για όλους. 3.5.
Ο όγκος του Ταμείου θα ανέλθει σε 72,2 δισεκατ.
ευρώ μεταξύ του 2025 και του 2032, χρησιμοποιώντας το 25 % των εσόδων του ΣΕΔΕ από τους τομείς των μεταφορών και των κτιρίων.
Σε σύγκριση με τις προκλήσεις που θέτει μια τέτοια επέκταση του ΣΕΔΕ, το ποσό αυτό είναι πολύ μικρό.
Η ΕΟΚΕ πιστεύει ότι στόχος της υψηλότερης τιμολόγησης των εκπομπών διοξειδίου του άνθρακα δεν είναι σε καμία περίπτωση η αύξηση των εσόδων, αλλά η καθοδήγηση της συμπεριφοράς της αγοράς προς τεχνολογίες χαμηλών εκπομπών.
Επομένως, είναι ισχυρό το επιχείρημα για την παροχή πρόσθετων χρηματοδοτικών πόρων από την πλευρά της Επιτροπής και των κρατών μελών.
Επιπλέον, η προθεσμία του 2032 δεν φαίνεται να είναι καθοριστική. 3.6.
Ορισμένα ενδιαφερόμενα μέρη, συμπεριλαμβανομένων των κοινωνικών εταίρων, που εκπροσωπούν τόσο τους εργοδότες όσο και τους εργαζομένους, είναι επιφυλακτικά και μάλιστα αρνητικά όσον αφορά την επέκταση της εμπορίας δικαιωμάτων εκπομπών στα κτίρια και τις οδικές μεταφορές, επισημαίνοντας τις αναμενόμενες κοινωνικές και οικονομικές επιπτώσεις της αύξησης των τιμών θέρμανσης και καυσίμων στα οικονομικά ασθενέστερα νοικοκυριά, τις μεσαίες, μικρές και πολύ μικρές επιχειρήσεις και τους χρήστες των μεταφορών.
Πρέπει να αποτραπεί πάση θυσία ο κίνδυνος να μην μας ακολουθήσουν οι πολίτες στο πλαίσιο της ευρωπαϊκής πολιτικής για το κλίμα και να ξεσπάσουν σε εκτεταμένες διαδηλώσεις, όπως οι διαμαρτυρίες των «κίτρινων γιλέκων».
Στο πλαίσιο αυτό, η Επιτροπή θα πρέπει να υποβάλει τα σχέδιά της σε διεξοδική εξέταση. 3.7.
Η ΕΟΚΕ εκφράζει τη λύπη της για το γεγονός ότι η Επιτροπή δεν ανέλυσε τον αντίκτυπο της δέσμης προσαρμογής στον στόχο 55 % στα επιμέρους κράτη μέλη, ούτε σε διαφορετικούς τομείς.
Είναι της γνώμης ότι θα έπρεπε να διενεργηθεί ειδική εκτίμηση επιπτώσεων της δημιουργίας του Κοινωνικού Ταμείου για το Κλίμα.
3.8. Τα νοικοκυριά χαμηλού εισοδήματος αντιμετωπίζουν ήδη διαφορετικές δυσκολίες στο σημερινό σύστημα, για το οποίο, εκτός από τη βραχυπρόθεσμη στήριξη, απαιτούνται μακροπρόθεσμες και, ως εκ τούτου, βιώσιμες λύσεις.
Κατά την άποψη της ΕΟΚΕ, η ΕΕ χρειάζεται ισχυρή χρηματοδότηση σε επίπεδο ΕΕ, η οποία θα μετριάσει τον κοινωνικοοικονομικό αντίκτυπο των μέτρων για το κλίμα και θα διασφαλίσει μια δίκαιη μετάβαση.
Ως εκ τούτου, η σύσταση ενός ταμείου κοινωνικής προστασίας για το κλίμα σε επίπεδο ΕΕ είναι επίσης θεμελιωδώς αναγκαία κατά την άποψη της ΕΟΚΕ και δεν θα πρέπει να συνδέεται με τη θέσπιση συστήματος εμπορίας των εκπομπών αερίων θερμοκηπίου στους τομείς των κτιρίων και των μεταφορών.
Ειδικότερα, βάσει μελέτης του Ευρωπαϊκού Ιδρύματος για το Κλίμα (7), σύμφωνα με την οποία «ένα διευρυμένο ΣΕΔΕ από μόνο του δεν θα επέφερε τις σημαντικές μειώσεις εκπομπών που απαιτούνται στις οδικές μεταφορές και τα κτίρια». 3.9.
Μολονότι η ΕΟΚΕ επικροτεί καταρχήν τη σύσταση του προτεινόμενου Κοινωνικού Ταμείου για το Κλίμα, επισημαίνει ότι η χρηματοδότησή του εξαρτάται από τη θέσπιση συστήματος εμπορίας των εκπομπών αερίων θερμοκηπίου για τα κτίρια και τις μεταφορές (άρθρο 26).
Η στέγαση και η κινητικότητα αποτελούν βασικές ανάγκες και, ως εκ τούτου, η παροχή τους αποτελεί μέρος των υπηρεσιών κοινής ωφέλειας.
Η ΕΟΚΕ εκφράζει την ανησυχία της για το γεγονός ότι το κόστος ενός συστήματος εμπορίας εκπομπών για τα κτίρια και τις μεταφορές θα υπερέβαινε τα επιθυμητά οφέλη και θα μπορούσε να οδηγήσει σε ανεξέλεγκτες και, ως εκ τούτου, απειλητικές για την ύπαρξή τους αυξήσεις των τιμών.
Συνεπώς, η ΕΟΚΕ επικρίνει γενικά τη σύνδεση του Κοινωνικού Ταμείου για το Κλίμα με τη θέσπιση συστήματος εμπορίας δικαιωμάτων εκπομπών για τα κτίρια και τις μεταφορές και θα επικροτούσε ένα ειδικό κονδύλιο του προϋπολογισμού της ΕΕ αφιερωμένο στον κοινωνικό αντίκτυπο της πράσινης μετάβασης.
Κατ’ αρχήν η δημιουργία ενός Κοινωνικού Ταμείου για το Κλίμα θα πρέπει μάλλον να προωθηθεί σε επίπεδο ΕΕ. 3.10.
Το Ταμείο προβλέπει, αφενός, πληρωμές κοινωνικών αποζημιώσεων και, αφετέρου, κίνητρα για ηλεκτρικά οχήματα καθώς και επενδύσεις στην υποδομή φόρτισης και την απαλλαγή των κτιρίων από τις ανθρακούχες εκπομπές.
Ωστόσο, οι ανάγκες των νοικοκυριών χαμηλού εισοδήματος θα πρέπει να λαμβάνονται υπόψη και τα μέτρα που συνδέονται με τον εξηλεκτρισμό της κινητικότητας θα πρέπει να είναι σφαιρικά και μελλοντοστραφή, επιτρέποντας στα νοικοκυριά χαμηλού εισοδήματος τη χρήση της ηλεκτροαστικής κινητικότητας ή νέων επιχειρηματικών μοντέλων, όπως ο διαμοιρασμός αυτοκινήτων.
Η ΕΟΚΕ επισημαίνει ότι η
(7)
Ευρωπαϊκό Ίδρυμα για το Κλίμα — Απαλλαγή των ευρωπαϊκών καυσίμων κίνησης και θέρμανσης από τις ανθρακούχες εκπομπές– Είναι το ΣΕΔΕ της ΕΕ το σωστό εργαλείο; https://europeanclimate.org/wp-content/uploads/2020/06/01-07-2020-decarbonising-europeantransport-and-heating-fuels-full-report.pdf